b"\n_START_ARTICLE_\nCastell de Ca l'Arn\xc3\xbas\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici a\xc3\xafllat enmig del jard\xc3\xad de Ca l'Arn\xc3\xbas, amb un llac navegable, que conjuntament amb l'adjacent parc de Can Soley forma l'actual Parc de Can Solei i Ca l'Arn\xc3\xbas._NEWLINE_La torre o castell, de planta quadrada, t\xc3\xa9 planta baixa, pis i golfes. Dues galeries toscanes, d'arcs de mig punt, flanquegen la fa\xc3\xa7ana, on l'acc\xc3\xa9s \xc3\xa9s jerarquitzat per una columnata._NEWLINE_El llenguatge \xc3\xa9s ecl\xc3\xa8ctic, de base classicitzant, que ornamenta la t\xc3\xadpica tipologia de mas.\n_START_SECTION_\nHist\xc3\xb2ria\n_START_PARAGRAPH_\nEvarist Arn\xc3\xbas i de Ferrer, financer i promotor d'obres a Badalona com el col\xc2\xb7legi de Sant Andreu, compr\xc3\xa0 el 1851 la finca a Ignasi Llobet i Josefa Oriol per a bastir-hi la seva resid\xc3\xa8ncia. Fou visitada per la reina Maria Cristina en una estada a Badalona."